გრეის ანატომია (ტელესერიალი)
გრეის ანატომია — ამერიკული სამედიცინო დრამა სერიალი, რომლის პრემიერაც ABC-ის (American Broadcasting Company) ეთერში შედგა 2005 წლის 27 მარტში. სერიალს აქცენტი აქვს გაკეთებული ინტერნების, რეზიდენტებისა და ექიმების გამოგონილ ცხოვრებაზე. ქირურგები ცდილობენ ერთმანეთს შეუთავსონ სამსახურისა და პირადი ცხოვრების ურთიერთობები. სათაური გრეის ანატომია შექმნილია ამავე სახელწოდების წიგნისგან, რომელიც ჰენრი გრეიმ შექმნა და აღწერა ადამიანის სხეულის ანატომია. სერიალში პაციენტების ისტორიები და ოპერაციები სწორედ ამ წიგნის მიხედვით არის შექმნილი. მოქმედება ვითარდება სიეტლში, ასევე გამოგონილ გრეი-სლოუნის კლინიკაში (ყოფილი სიეტლ გრეისი), თუმცა გადაღებები მიმდინარეობს ლოს ანჯელესში, კალიფორნიაში. შოუს სახელწოდება თავიდან "გართულებები" იყო, რაც ქირურგების რთულ სამედიცინო პროცედურებსა და პირადის სიმბოლო იქნებოდა. სერიალის მსახიობები ბრმა-ფერის კასტინგის ტექნიკით შეირჩა, რამაც ხაზი გაუსვა რასობრივ მრავალფეროვნებას სერიალში. ელენ პომპეო პირველი იყო ვინც მერედით გრეის როლზე ითამაშა და განხილვის გარეშე დაამტკიცეს, სანდრა ოუმ თავიდან მირანდა ბეილის როლი იტამაშა თუმცა მოგვიანებით ქრისტინა იენგის როლზე დაამტკიცეს, სერიალში განხილვის გარეშე დაამტკიცეს კეტრინ ჰაიგლი და ტი არ ნაიტი. ინტერნების რაოდენობა თავიდან ოთხი იყო თუმცა პროდიუსერმა შონდა რაიმსმა დაამტკიცა კიდევ ერთი მსახიობი ჯასტინ ჩემბერსი მეხუთე ინტერნად. სეზონების გადაღებასთან ერთად მსახიობების შემადგენლობამ განიცადა ცვლილებები და მსახიობები ერთმანეთს ანაცვლებდნენ, სიუჟეტის მიხედვით ზოგი დაიღუპა, ზოგიც კი წავიდა. მეხუთე, მეექვსე, მეათე და მეთერთმეტე სეზონის ბოლოს სერიალის დატოვა ოთხმა ორიგინალურმა მსახიობმა, რამაც სერიალის რეიტინგე აისახა. მეთორმეტე სეზონში თექვსმეტი მსახიობი აქედან ოთხ ორიგინალური მსახიობი მონაწილეობდა. 2017 წლის 10 თებერვალს სერიალი მეცამეტე სეზონით და დაბრუნდა ABC-ის არხე, მეთოთხმეტე სეზონის პრემიერა 2017 წლის შემოდგომაზე იგეგმება. მიუხედავად გრეის ანატომიის ცამმეტი სეზონისა, რომლის ბოლო ორი სეზონის რეიტინგი დაეცა, ის მაინც რჩება ABC-ის ყველაზე რეიტინგული სერიალების ათეულში. გრეის ანატომია 3 ადგილზეა ყველა სამაუწყებლო კომპანიების დრამა სერიალების რეიტინგებს შორის. გრეის ანატომია უკვე კარგად იქნა მიღებული კრიტიკოსების მიერ, ბევრი სატატია დაიწერა როგორც უნიკალური მოვლენა სატელევიზიო სივრცეში. სერიალს მიღებული აქვს მრავალი ჯილდო მათ შორის, 2007 წლის ოქროს გლობუსი საუკეთესო დრამა სერიალისთვის და 26 ემის ნომინაცია ჯილდოსთვის საუკეთესო სერიალი.